b'\n_START_ARTICLE_\nTsumebita\n_START_SECTION_\nCaracter\xc3\xadstiques\n_START_PARAGRAPH_\nLa tsumebita \xc3\xa9s un fosfat de f\xc3\xb3rmula qu\xc3\xadmica Pb\xe2\x82\x82Cu(PO\xe2\x82\x84)(SO\xe2\x82\x84)(OH). Cristal\xc2\xb7litza en el sistema monocl\xc3\xadnic. La seva duresa a l\'escala de Mohs \xc3\xa9s 3,5._NEWLINE_Segons la classificaci\xc3\xb3 de Nickel-Strunz, la tsumebita pertany a "08.BG: Fosfats, etc. amb anions addicionals, sense H\xe2\x82\x82O, amb cations de mida mitjana i gran, (OH, etc.):RO\xe2\x82\x84 = 0,5:1" juntament amb els seg\xc3\xbcents minerals: arsentsumebita, bearthita, brackebuschita, gamagarita, goedkenita, arsenbrackebuschita, feinglosita, bushmakinita, tokyo\xc3\xafta, calderonita, melonjosephita i tanco\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la mina Tsumeb, situada a la localitat hom\xc3\xb2nima de la regi\xc3\xb3 d\'Otjikoto, a Nam\xc3\xadbia. Tamb\xc3\xa9 a Nam\xc3\xadbia se n\'ha trobat a la mina Gross Otavi, a la regi\xc3\xb3 d\'Otjozondjupa. A fora del pa\xc3\xads afric\xc3\xa0 tamb\xc3\xa9 ha estat descrita a Xile, els Estats Units, Anglaterra, Fran\xc3\xa7a, Alemanya, It\xc3\xa0lia, la Rep\xc3\xbablica Democr\xc3\xa0tica del Congo, el Jap\xc3\xb3 i Austr\xc3\xa0lia.'